
BALANÇ DEL CICLE POLÍTIC PASSAT 


El règim del 78, i amb ell l'estat espanyol, han reassentat amb força el 
seu poder després d'una dècada de crisi política i social, que culminà 
l'octubre de 2017. Després d'una dècada en què l'expectativa d'un en- 
fonsament del règim polític nascut amb la constitució de 1978 era una 
possibilitat vista com a factible, avui dia ja ningú no pronostica l'enfon- 
sament del règim a curt termini. 


Els diversos projectes polítics de canvi sorgits als Paisos Catalans i 
les mobilitzacions socials en creixement no han aconseguit cap dels 
objectius de canvi que havien plantejat. Tot i això, l'estat ha hagut de 
pagar un preu molt alt pel que fa a la pèrdua de consens que el legiti- 
mava. Si, fins fa 10 anys, els Paisos Catalans eren un dels territoris on 
la legitimació d'aquest estat per una majoria social estava més assen- 
tada, avui és el territori on l'estat està més deslegitimat. Hi ha amplis 
sectors socials que, en diferents graus, no creuen que l'estat espanyol 
sigui un estat democràtic ,sinó un estat repressor, pensen que aquest 
estat és intrínsecament enemic dels nostres drets nacionals i que el 
capitalisme —o almenys la seva formulació actual— és un sistema que 
afecta negativament les condicions de vida de les classes populars. 


Aquest desgast ha comportat per a l'estat que hagi hagut de prescin- 
dir de moltes de les formalitats democràtiques amb què s'havia vestit 
en les dècades anteriors i hagi hagut d'utilitzar a camp obert els seus 
mecanismes repressius. 


Són aquestes estructures de poder de l'estat les que han vist reforçat 
el seu paper en detriment del de les estructures de representativitat 
política. La repressió política per part de les forces policials i la ju- 
dicatura no és cap element nou. El que és nou és com aquesta re- 
pressió s'ha anat estenent fins a amenaçar sectors que havien estat 

constituents del règim polític del 78, i com aquest paper central en la 
lluita contra els enemics de l'estat ha permès a aquestes estructures 
consolidar els seus privilegis o guanyar reivindicacions corporatives, 
com ara augments salarials o impunitat per a la perpetuació de sagues 
familiars en els diversos càrrecs. 


D'altra banda, el poder econòmic ha pogut demostrar com n'és d'im- 
permeable a les demandes de la població i com té subordinat el sis- 
tema polític, fins al punt de convertir el principi de sobirania nacio- 
nal en una ficció. La banca i el gran capital han pogut superar la crisi 
sense veure tocat cap dels seus privilegis i sense veure's obligats, per 
indicació política, a pagar part del seu rescat o de les mesures socials 
d'urgència. La reforma laboral ha restat intocable, i ni tan sols en un 
aspecte que va generar grans mobilitzacions, com el de l'habitatge no 
s'ha produit cap canvi que hagi afectat en una mínima mesura els inte- 
ressos capitalistes. 


Així mateix, el procés de recentralització s'ha mantingut inalterable. Ni 
la questió de l'autodeterminació de Catalunya, ni els governs del canvi 
al País Valencià i les llles, ni el paper del PNV com a estabilitzador de 
l'estat no han pogut fer variar la tendència recentralitzadora contra les 
autonomies i les administracions locals. 


L'estat que surt d'aquesta fase de la crisi és un estat que no ha hagut 
de cedir a cap demanda política de la mobilització social, però que 
ha pagat un preu molt alt de pèrdua de legitimació. Alhora, i en una 
tendència que no és única de l'estat espanyol, l'estat mostra, ara ma- 
teix, d'una forma més descarnada la seva naturalesa autoritària i s'ha 
armat de mecanismes per poder fer front repressivament a una major 
contestació social. Així mateix, d'una banda, el nacionalisme espanyol 
com a ideologia d'estat s'ha reforçat no només entre les classes di- 
rigents, sinó també en determinats sectors de les classes populars. 
D'altra banda, malgrat l'important gruix social que als Paisos Cata- 
lans questiona la legitimitat de l'estat espanyol en diferents aspectes, 
la derrota política dels moviments de canvi ha suposat una pèrdua de 
confiança en les possibilitats d'un canvi polític a curt termini. 

QUINES EREN LES BASES DELS PROJECTES DE CANVI POLÍTIC I SOCIAL 
SORGITS DURANT LA CRISI2 


La crisi que esclatà el 2008 va provocar també una crisi en el sistema 
de partits i el règim polític. L'agudització del procés de recentralització 
i l'alineament del règim amb el poder econòmic i les directrius de la UE 
van provocar tot un seguit de canvis. 


Els partits que havien tingut responsabilitats governamentals van cau- 
re en el descrèdit enmig de l'aflorament d'una corrupció generalitzada, 
fet que els va situar en una crisi interna important, però no letal. 


Paratlelament, alguns espais polítics preexistents (CDC, ERC, Compro- 
mís, MÉS, l'Esquerra Independentista i la CUP) i altres de nova aparició 
(Podemos, Procés Constituent i Comuns) van pretendre oferir un pro- 
jecte polític als milions de persones que compartien la necessitat d'un 
canvi en profunditat i que alimentaven les grans mobilitzacions socials 
al carrer. 


Podem parlar de forces de canvi als Paisos Catalans com un bloc 
comú2 Si analitzem els objectius, els plantejaments, els interessos de 
classe i les agendes ocultes dels projectes polítics que s'han reclamat 
de canvi en la darrera dècada, veurem que no tenen gaire res en comú. 
Les diferències a tots nivells entre Podem, l'Esquerra Independentista, 
Compromís, Més, CDC o ERC són òbvies. Els objectius de cadascun 
d'aquests espais polítics eren molt diversos: provocar un canvi en els 
governs autonòmics del País Valencià i les llles Balears per fer una 
transformació federal de l'estat, aconseguir la independència de Ca- 
talunya o bé fer un procés constituent en l'àmbit estatal. Aquests ob- 
jectius suposaven, com a mínim, una reforma constitucional i, en la 
majoria de casos, una ruptura amb el règim polític o una ruptura del 
mateix estat. 


Sí que tenen en comú, però, que totes aquestes forces aspiraven a ca- 
pitalitzar tant com fos possible el bloc social que a partir de la crisi es 

posiciona en diferents graus contra el sistema polític i econòmic. I ho 
pretenien fer oferint un projecte polític que pogués generar aquests 
canvis a curt termini. Aquesta idea segons la qual era viable provocar 
un canvi en profunditat, en pocs mesos va esdevenir central en les 
estratègies d'aquests espais polítics. 


L'evolució política ha mostrat com en la majoria de casos el que hi 
havia era un intent de reconducció de la protesta social cap a formes i 
solucions reformistes. És a dir, canalitzar el descontentament en for- 
ma de resultats electorals per poder usar aquesta força per arrancar 
concessions i reformes a l'estat. Això, que era explícit en el cas del 
sobiranisme progressista al País Valencià i les llles Balears, era també 
implícit en, com a mínim, una part important del sobiranisme governa- 
mental al Principat, i va acabar essent també l'estratègia explícita de 
Podem quan van adonar-se que no tenien la força electoral suficient 
per forçar un procés constituent. 


Els projectes polítics de canvi no només han reproduit la fragmenta- 
ció política existent als Paisos Catalans, sinó que fins i tot l'han accen- 
tuada. Cal constatar una divergència estratègica entre el sobiranisme 
principatí i el sobiranisme valencià i balear. Mentre que el primer ha 
apostat per una independència de les quatre províncies i ha renunciat 
a l'àmbit nacional complet en considerar-lo un llast per a l'aspiració 
immediata d'independència, els segons han apostat per substituir l'au- 
tonomisme català com a força de frontissa a Madrid i renunciar a cap 
via autodeterminista en considerar que aquesta via era un llast per al 
creixement electoral. 


Aquesta dinàmica, d'una banda ha provocat un reforçament de les po- 
sicions regionalistes i ha posat serioses dificultats als projectes de 
construcció nacional dels Paisos Catalans. D'altra banda, la supedita- 
ció de Podem i els seus aliats a la direcció política de Madrid, així com 
la seva inhibició davant la questió nacional, també han afermat aques- 
ta fragmentació. El paper de l'Esquerra Independentista l'analitzarem 
més endavant. 

PER QUÈ VAN FRACASSAR TOTS ELS INTENTS DE TRENCAR 
0 REFORMAR EL RÈGIM DEL 782 


Cap dels projectes de canvi no ha estat capaç ni de provocar l'ensor- 
rament del règim ni d'arrancar-li reformes polítiques o econòmiques. 
Ens cal desgranar totes les contradiccions que contenien els plante- 
jaments estratègics dels projectes de canvi polític, al marge de la sin- 
ceritat o del grau de propaganda d'aquests plantejaments. A l'hora de 
bastir una nova estratègia és important poder rebatre tots els artificis 
teòrics que justificaven les apostes polítiques fracassades i que la re- 
alitat ha falsat. 


Un error de base va ser no valorar correctament la fortalesa de l'estat 
i del règim polític i, en consequència, no adequar l'estratègia a una 
correcta valoració de forces. 


Per a l'estratègia legalista de l'independentisme, l'estat espanyol es 
trobava en una extrema debilitat que permetria repetir un esquema 
similar al de la dissolució de la URSS, encara més quan una part sig- 
nificativa de la comunitat europea no podria fer sinó donar suport a la 
demanda democràtica de l'autodeterminació. 


En els primers plantejaments de Podemos o dels comuns hi havia la 
idea de repetir l'abril de 1931. El règim polític podria ser enderrocat 
per un tsunami electoral i la resta de poders de l'estat no tindrien capa- 
citat o voluntat d'intervenir contra un canvi democràtic. A partir d'aquí, 
a través d'un procés constituent es reconfiguraria l'estructura de poder 
de l'estat des d'un punt de vista més favorable als interessos populars 
i de les nacions sense estat. 


Els sectors que de tot plegat n'esperaven treure reformes polítiques 
se situaven en una conjuntura anàloga a la de 1978. És a dir, un estat 
debilitat que per recuperar l'estabilitat hauria de pactar un seguit de 
reformes amb l'oposició. 

Totes aquestes premisses es demostraren errònies. L'estat espanyol 
no és un estat fallit ni un estat en descomposició, sinó un estat ple- 
nament inserit en el context occidental i les seves aliances. Un estat 
estructuralment sòlid i conjunturalment en crisi. Aquesta fortalesa li 
permetia sobreviure a la crisi política, mentre que la debilitat provoca- 
da per aquesta crisi l'incentivava a no fer cap cessió. 


L'estat espanyol de 2015 no era l'Espanya de 1931, ni la de 1978, ni la 
Unió Soviètica de 1989. 


L'analogia amb la situació de descomposició de la URSS era tan irreal 
que només s'entén com a cobertura per justificar un muntatge ideolò- 
gic (el de la independència ade la llei a la lleix) que amagava la recerca 
d'una negociació amb l'estat. 


La comparació amb 1931, malgrat tenir l'atractiu d'oferir una via rà- 
pida i eindoloras de canvi polític, també tenia peus de fang. Mentre en 
aquell període històric tots els estats d'Europa, excepte Gran Bretanya 
i França, van veure enfonsar-se els seus règims polítics, en cap estat 
europeu no hi ha hagut cap canvi de règim polític derivat de la crisi 
capitalista actual. 


Tampoc no era comparable la situació d'aquesta darrera dècada amb 
la de 1978. El marge de cessió que tenia l'estat sense haver de tocar els 
seus principis bàsics era molt major, i els incentius —la seva supervi- 
vència davant l'amenaça real d'una ruptura com la produida a Portugal 
pocs anys abans—, també. D'altra banda, la conjuntura internacional 
també era diferent. La reforma, el 1978, era forçada també des de la 
comunitat internacional. Per contra, en el context de crisi de la UE de 
2012-2015, l'opció dels estats europeus era la d'evitar cap tipus de can- 
vi que desencadenés situacions no controlables. 


Un altre error va ser fiar-ho tot a la via electoral com una via que, per 
si sola i a través d'uns resultats electorals, desencadenaria automàti- 
cament canvis en profunditat. 

Segons els plantejaments dominants, els canvis, fins i tot una hipotè- 
tica ruptura, vindrien exclusivament a través de reformes i dins l'or- 
denament jurídic. És a dir, a partir de guanyar unes eleccions i canviar 
les lleis. Seguint aquestes lògiques, les mobilitzacions i les organit- 
zacions socials s'havien de concebre en exclusiva com a generadors 
de suport electoral i des d'una posició d'acompanyament al govern. 
L'actuació de les organitzacions de masses de l'independentisme al 
Principat en són l'exemple més reeixit. 


La idea d'un contrapoder o d'una institucionalitat alternativa eren so- 
breres en aquest plantejament. Quaranta anys de cultura progressis- 
ta ciutadanista desacreditant qualsevol forma revolucionària d'accés 
al poder i venent el sistema electoral i representatiu com un sistema 
que traduia automàticament la voluntat popular en canvis polítics, no 
posava fàcil fer cap plantejament rupturista i aplanava el camí a les 
estratègies emàgiquess. 


A més, plantejar la construcció de contrapoder xocava de ple amb la 
idea que el canvi es produiria imminentment. Quin sentit tenia iniciar 
les tasques de construcció d'estructures de contrapoder, un camí llarg 
iincert, si al cap de pocs mesos es guanyarien les eleccions i s'enceta- 
ria un procés constituent/una nova república independent 


A aquest plantejament s'hi sumà el fet que els resultats electorals no 
van ser tan contundents com s'anunciaven. 


Les diverses eleccions de 2015 van ser un èxit electoral per a les forces 
polítiques adel canvis arreu dels Paisos Catalans. Aquestes van acce- 
dir, en solitari o en coalició amb el PSOE, a la totalitat d'institucions 
autonòmiques i als principals ajuntaments del país. 


Ara bé, les mateixes eleccions van ser un fracàs pel que fa a les pos- 
sibilitats de tombar el règim del 78 per la via electoral. La necessitat 
de coalitzar-se amb el PSOE en l'àmbit municipal (Barcelona, València, 
Palma...) o als governs del País Valencià i les llles donava de nou ales 
al PSOE per reconduir aquest capital polític cap al clàssic front an- 
tiPP. Era una operació que hauria d'esperar dos anys en l'àmbit estatal, 

però que ja es veia com a inevitable amb els resultats de les eleccions 
espanyoles de desembre de 2015, que enterraven les expectatives de 
Podemos d'esdevenir la primera força política estatal. 


La victòria i la majoria absoluta independentista a les eleccions al par- 
lament de Catalunya tampoc no van tenir l'efecte polític pronosticat, 
en no arribar al 5090 dels vots que permetia intentar fer valdre aquells 
comicis com un referèndum. Aquest fet, i la insistència de CDC de con- 
servar la presidència a qualsevol preu, van facilitar que per primera 
vegada es questionés l'estratègia que el sobiranisme governamental 
estava seguint i que s'introduís l'únic element veritablement rupturis- 
ta de tot el cicle: el referèndum unilateral d'autodeterminació. 


Cal tenir molt present el paper que el nacionalisme espanyol, molt 
arrelat en una part significativa de la societat i també de les classes 
populars, va jugar a l'hora de fer de dic de contenció electoral que va 
salvar les forces polítiques del règim del 78 d'un esfondrament similar 
al viscut a la Itàlia de 1991. 


Una altra questió que explica part del fracàs d'aquests projectes de 
canvi era la manca d'uns objectius i programa polític explícits o bé 
d'una estratègia contrastable. 


Una part important dels projectes de canvi no tenien al seu darrere un 
programa polític ni una estratègia clara. La laxitud o inconcreció en els 
plantejaments polítics, justificada moltes vegades com una estratègia 
per aglutinar suports, era indicativa que el corrent de fons no era llui- 
tar per un objectiu concret, sinó estar a l'expectativa del que es podria 
obtenir enmig de la crisi. Això deixava una autopista per reconvertir els 
discursos rupturistes en discursos de reforma sense gaires dificultats. 


Qui sí que tenia un objectiu clar i una estratègia per assolir-los era 
l'independentisme al Principat. La idea d'una república independent 
era d'una concreció suficient per evitar maniobres de devaluació. En 
canvi, l'estratègia, basada en una transició de 18 mesos i les estructu- 
res d'estat, era un castell de cartes construit a l'aire, un artefacte de 
propaganda destinat a activar i retenir electoralment la creixent base 

social independentista. Però la inconsistència de l'estratègia de tran- 
sició nacional ja deixava entreveure també allò que els fets han acabat 
confirmant: l'objectiu darrer que perseguia una part dels dirigents 
del sobiranisme governamental era poder encetar una negociació 
amb l'estat. 


Perquè allò que va resultar ser l'únic acte rupturista de tot el cicle 
polític, i que va suposar un exercici d'autoorganització i desobedièn- 
cia fabulós, el referèndum de l'1 d'octubre, era un cos estrany dins el 
corpus teòric de la transició nacional. Un element no sorgit del nucli 
dirigent del sobiranisme governamental, sinó dels sectors més crítics 
amb el processisme. 


Hi ha una darrera premissa que la realitat va invalidar: la idea que, quan 
aquests plantejaments i estratègies fracassessin i és posés de relleu 
que els objectius de moltes d'aquestes forces eren obrir la negociació 
amb l'estat i pactar reformes, la base social que els donava suport es 
radicalitzaria i seria l'hora d'una alternativa veritablement rupturista. 


EL NACIONALISME ESPANYOL COM A AGLUTINADOR SOCIAL A FAVOR DE L'ESTAT 


En el conflicte nacional que viuen els Paisos Catalans no hi ha només 
una població conscient i organitzada contra un estat opressor, sinó que 
també hi ha una part important de la població que en les actuals cir- 
cumstàncies legitima aquest estat opressor. 


El nacionalisme espanyol és la columna vertebral ideològica de l'estat. 
Les seves bases ideològiques se sintetitzen bàsicament en una defen- 
sa tancada de la unitat d'Espanya i en la identificació dels enemics de 
l'ordre social existent, capitalista i patriarcal, com a enemics de la pà- 
tria i de la seva unitat. 


L'estat espanyol és un estat que arrossega des de fa més d'un segle 
profundes contradiccions tant pel que fa a la lluita de classes com pel 

que fa a la construcció de la seva identitat nacional i la destrucció de 
les altres identitats nacionals. El nacionalisme espanyol és l'argamas- 
sa que solidifica el suport d'una part de la població cap a aquest estat i 
el protegeix quan aquestes contradiccions esclaten en forma de crisis 
profundes. 


La dinàmica interna del nacionalisme espanyol s'ha basat en dos pols 
que exercien papers complementaris: un pol més moderat, partidari 
de desactivar les reivindicacions nacionals i socials a través de la in- 
tegració i de certes concessions polítiques que no posessin en risc els 
principis de l'estat, i un pol més ortodox, partidari de derrotar aques- 
tes reivindicacions a través de l'ús discrecional de l'estratègia de l'ene- 
mic interior. Si bé podem identificar una major presència dels primers 
en el si del PSOE, especialment als Paisos Catalans, on aquest partit 
es conformà també a partir de corrents fortament autonomistes o na- 
cionalistes, aquesta dinàmica no reprodueix exactament la divisòria de 
partits. 


En el moment en què els esdeveniments polítics de la darrera dèca- 
da han acabat questionant tant la unitat d'Espanya com l'ordre social 
existent, el nacionalisme espanyol ha activat els seus mecanismes per 
poder resistir i guanyar la batalla sense haver de fer ni una sola con- 
cessió de reforma de l'estat. 


D'una banda, ha aconseguit fidelitzar un gruix important de l'electorat 
de les opcions de dreta nacionalista espanyola, malgrat el marasme de 
descrèdit i corrupció en què estava immers el PP. De fet, la resistència 
electoral del nacionalisme espanyol dur —especialment la del PP, en 
unes circumstàncies de descomposició interna acusada— ha evitat un 
esfondrament del sistema de partits similar al que visqué Itàlia a prin- 
cipi dels 90. 


En segon lloc, el nacionalisme espanyol ha aconseguit subordinar 
part de les forces polítiques partidàries d'un canvi a partir de la di- 
nàmica del mal menor. Així, l'amenaça d'un retorn al poder de l'espa- 
nyolisme dur propugnat pel PP, Ciutadans i VOX ha servit al PSOE per 
aconseguir rebaixar algunes de les pretensions programàtiques dels 

seus socis de govern al País Valencià o a les Illes, o bé per aconseguir, 
a canvi de res concret, els vots de totes aquestes forces polítiques, del 
PDECAT a Podemos, en la moció de censura. 


En el cas de Catalunya, a més, la batalla per l'autodeterminació ha pro- 
duit un fenomen singular: l'augment important del suport electoral de 
la dreta espanyolista entre sectors abstencionistes o d'antics votants 
d'esquerres en el context del procés d'autodeterminació. 


La versió dura del nacionalisme espanyol al Principat està encarnada 
orgànicament per sectors que no hauríem de dubtar a titllar de forces 
d'ocupació: membres dels cossos repressius o militars, alts funciona- 
ris estatals i executius de les empreses de l'Ibex 35. Tot i això, en els 
darrers anys de procés d'autodeterminació, aquest aparell polític ha 
aconseguit connectar electoralment amb sectors significatius de les 
classes populars. La ideologia espanyolista i conservadora segrega- 
da per l'estat sempre ha tingut influència en sectors de les classes 
populars, però el procés d'autodeterminació ha agregat nous suports 
socials a aquest espai. 


El motiu principal de l'auge electoral de Ciutadans entre alguns sec- 
tors de les classes populars és sobretot el del rebuig a la idea d'inde- 
pendència. En aquest rebuig a la independència hi trobem, barrejat en 
graus diferents, un fort sentiment identitari espanyolista, la por davant 
la incertesa i la protesta contra una classe dirigent local i el seu model 
d'identitat nacional. Així mateix, hi ha una correlació entre el retrocés 
o destrucció del teixit associatiu popular i l'augment de vot a Ciuta- 
dans. 


EL PAPER DE L'ESQUERRA INDEPENDENTISTA DURANT AQUEST DARRER CICLE 


Malgrat plantejar un projecte polític per al conjunt dels Paisos Cata- 
lans, el paper de l'Esquerra Independentista s'ha focalitzat enorme- 
ment en el procés sobiranista al Principat. Mentre al País Valencià i 

a les llles Balears ens centràvem a continuar construint moviment, 
discurs alternatiu i dinamització de moviments socials —no sense di- 
ficultats ni debilitats—, al Principat l'acció política es bolcava al camp 
institucional, on els resultats electorals van provocar un creixement 
espectacular de la CUP que no va ser correspost amb un creixement 
similar de la capacitat de mobilització i d'acció política fora de les ins- 
titucions. 


La CUP, i de retruc el moviment, es va veure tensada entre dues di- 
nàmiques polítiques: el seguidisme a la dinàmica i als plantejaments 
polítics del sobiranisme governamental, i els plantejaments clàssics 
de l'Esquerra Independentista (Paisos Catalans, unitat popular...), que 
trobaven una enorme dificultat per conjugar-se amb la idea d'una rup- 
tura immediata. Aquesta és una dialèctica que no hem tingut capacitat 
de resoldre de forma eficaç per provocar un salt qualitatiu important. 


Alhora, l'accés al poder del sobiranisme progressista a les llles i al 
País Valencià va reduir les capacitats d'acció política del nostre mo- 
viment i, juntament amb l'anorreament del marc nacional que va fer 
l'independentisme al Principat, ha tret a relluir les nostres debilitats 
organitzatives. 


L'Esquerra Independentista ha tingut un creixement organitzatiu i polí- 
tic molt important en aquests darrers deu anys. Però el fet que la presa 
de consciència de milions de persones en aspectes que formaven part 
del nostre programa històric, com la independència, la ruptura, la crí- 
tica al capitalisme i el feminisme, hagi estat capitalitzada majoritària- 
ment per altres organitzacions ha generat una certa frustració. 


Si repassem tots els fets polítics dels darrers anys, segur que podem 
trobar en cadascun d'ells errades i aspectes en què l'acció de l'Esquer- 
ra Independentista hauria pogut ser més incisiva. 


Però la resta de forces adel canvis, a banda d'afermar el seu poder 
com a organització, què n'han tret, de reconduir la protesta social cap 
a vies reformistes2 Res. Cap reforma, cap negociació, cap agudització 
de la crisi de l'estat. I, tot això, per acabar esdevenint comparsa del nou 

bipartidisme que el règim ha assentat. 


Ens havíem d'haver sumat a les estratègies emàgiques,72 Havíem 
d'haver venut mitges veritats a canvi de més poder polític i més vots2 
N'hauríem tret res, de substituir qualsevol de les altres forces políti- 
ques per acabar actuant com elles2 Pensem que no. 


El paper de l'Esquerra Independentista era el d'aguditzar la crisi de 
l'estat i desbordar els intents de reconduir la indignació social cap a 
un pacte o reforma. Era el d'intentar reconstruir un projecte de cons- 
trucció nacional enmig de la fragmentació. Era el d'intentar orga- 
nitzar la indignació en organitzacions de classe. No ens n'hem sortit 
del tot, malgrat que, sense la nostra acció política, estem convençuts 
que l'escenari seria molt pitjor. Hem estat decisius per portar l'estat 
a haver de mostrar la seva cara més autoritària i, en consequència, 
accelerar la presa de consciència de molta gent. Hem estat impulsors 
d'autoorganització a barris i viles que ha sobreviscut al cicle polític, 
que ha servit d'escola política a milers de persones i que servirà com 
a experiència per afrontar la nova etapa que s'obre. Perquè en aquesta 
nova etapa ho hem de fer més intensament i millor. 

L'ETAPA POLÍTICA QUE ARA S'OBRE 


LA RENOVACIÓ DEL RÈGIM I DEL BIPARTIDISME 


El procés de reassentament de l'estat no podia completar-se sense 
la recomposició de la baula més afectada per la crisi: el sistema de 
partits que sustenta el règim i a través dels quals aquest règim cerca 
legitimar-se. 


Després de la derrota de l'independentisme la tardor de 2017, que 
comportà també un alt cost polític per a l'estat i especialment per a la 
monarquia, i després de l'agudització del procés de descomposició del 
PP, diferents sectors polítics i econòmics van moure fitxa amb la inten- 
ció de reconstruir el sistema de partits. La jugada consistia a rearmar 
un bipartidisme, ara en forma de fronts, que desactivés les opcions de 
canvi i regenerés les velles forces polítiques del règim. D'una banda, 
amb el retorn del PSOE al poder i la subordinació a aquest de tots els 
partits que s'havien oposat al règim, de l'altra, la regeneració d'una 
dreta que permetés desplaçar el centre de gravetat de l'agenda políti- 
ca cap a posicions més en consonància amb el programa històric del 
nacionalisme espanyol. 


La moció de censura que portà el PSOE al poder fou el primer movi- 
ment. Va ser una moció que comptà amb la incomprensible ajuda de 
partits que mesos abans havien estat víctimes de la repressió o que 
feia anys que anunciaven la necessitat de destituir el règim del 78. 


Retornar el PSOE a la centralitat política suposava enterrar cap opció 
real no ja de ruptura, sinó també de reforma en profunditat. Tot i que, 
des de 1995, l'accés al poder del PSOE implica obtenir el suport dels 
partits que se situen als marges del règim, els termes de pacte sem- 
pre s'han mantingut dins els límits constitucionals. Qualsevol velleitat 
reformadora no ha passat del terreny declaratori. Mentre el PSOE ha 

obtingut governabilitat, els intents d'introduir reformes substancials 
per part dels seus aliats han acabat fracassant. Aquest esquema de 
subordinació ha estat, a més, alimentat per la necessitat d'apuntalar el 
PSOE al poder a cap preu com a mal menor davant del PP, i ara també 
davant del trinomi PP-Cs-Vox. 


La segona jugada suposava reconfigurar l'espai de la dreta amb l'apa- 
rició a escala estatal de nous actors. Aquesta operació, que ja havia 
començat el 2015 amb Ciutadans, es completava ara amb l'aparició de 
VOX. 


El sorgiment de VOX és causat per la crisi interna del PP, que provoca 
que el sector més obertament postfranquista advoqui per fer via pròpia 
seguint l'exemple d'altres moviments europeus com l'RN de Le Pen o 
la Lliga de Salvini. 


VOX ara mateix representa essencialment aquells sectors d'ultradreta 
que abans votaven el PP. De moment no ha estat capaç de penetrar 
substancialment al si de la classe treballadora. 


A diferència d'altres sectors d'ultradreta europeus, VOX juga també un 
paper instrumental a favor del reassentament de l'estat. No es con- 
figura com un partit que sorgeix per impugnar el règim, sinó com una 
nova línia de defensa d'aquest règim. És un element nou que ajuda a 
dretanitzar l'agenda política i situar-la en questions de seguretat per 
damunt de questions socials, que afegeix un nou argument a l'immobi- 
lisme de l'estat en matèria autonòmica i que serveix de coartada a de- 
terminades forces polítiques per virar cap a una aliança amb el PSOE i 
abandonar qualsevol perspectiva de ruptura amb el règim. 


POTENCIALITATS I LÍMITS DE LES MOBILITZACIONS SOCIALS 
PER A UNA VIDA DIGNA 


La moció de censura del PSOE va coincidir cronològicament amb una 

certa estabilitat econòmica. Allò que per a la propaganda oficial era 
la superació de la crisi, en realitat era la normalització dels efectes 
de la crisi sobre les classes populars. És a dir, la interiorització que 
l'estat normal de les coses eren salaris baixos, costos de vida alts i in- 
certesa laboral i vital. Un augment dels beneficis empresarials partint 
d'aquest empitjorament de les condicions de vida servia per argumen- 
tar la arecuperaciós i, de pas, per invertir els seus derivats fiscals en 
algunes mesures socials. 


La política social del PSOE, però, no ha tocat ni un millímetre els pri- 
vilegis i els beneficis de les classes dominants. S'ha basat simple- 
ment en la inversió en política social d'un lleu augment de la recaptació 
fiscal. És per això que, si bé s'ha augmentat el permís de paternitat, no 
s'ha tocat la reforma laboral ni s'ha intervingut efectivament sobre l'es- 
peculació immobiliària en el mercat de lloguer. En el cas de l'augment 
del salari mínim, si bé afectava els interessos d'una part de la patronal, 
era alhora una mesura que buscava sobretot un augment dels benefi- 
cis empresarials a través del consum que comportés un augment de la 
recaptació fiscal via impostos indirectes, és a dir, pagats per la classe 
treballadora. 


Aquesta política social no ha afectat problemàtiques estructurals en 
la vida de les classes treballadores. Això ha fet que aquests darrers 
anys hi hagi hagut importants mobilitzacions sectorials, tant en l'àmbit 
laboral com en el de lluita pel dret a l'habitatge, però que aquestes 
mobilitzacions, a diferència del que passà anys enrere amb la lluita per 
l'habitatge o contra la pobresa energètica, no es globalitzin. 


Hi ha una menor difusió d'aquestes lluites sectorials, fet que implica 
una menor solidaritat efectiva i una menor capacitat de condicionar la 
política institucional. Això és causat pel fet que, a diferència de 2012, 
s'ha mitigat la sensació que qualsevol persona de les classes populars 
es podria trobar abocada a una situació d'atur de llarga durada o a un 
desnonament, fet que generava una onada de solidaritat important que 
obligà els governs a aplicar-se a fons per preservar els privilegis del 
poder econòmic. Ara, aquestes lluites tenen més dificultats per sortir 
dels cercles d'afectats i mobilitzats, i el seu impacte polític i la seva 

capacitat de contagi són menors. 


Amb tot, sí que observem com l'augment de consciència crítica en 
aquests anys de crisi és perdurable. Un exemple d'això el trobem en la 
dificultat major de l'estat i la patronal per criminalitzar els moviments 
vaguístics. 


Aquesta bretxa de percepció al si de les classes populars entre qui ha 
estabilitzat la seva situació vital i qui està absolutament precaritzat 
és un dels principals riscos per on es poden escolar discursos d'ex- 
trema dreta destinats a destruir la solidaritat de classe. 


El desplaçament del discurs periodístic i de l'agenda política cap a 
questions de seguretat, entre les quals hi inclouen la immigració i, de 
retruc, el questionament de les ajudes socials, és un dels principals 
instruments del poder per desarticular la solidaritat de classe i, de re- 
truc, la formulació d'un programa reivindicatiu que posi en dificultat 
els gestors governamentals. 


CONTINUITAT DE LA RECENTRALITZACIÓ 


En l'àmbit territorial, i malgrat que practiqui una retòrica molt més 
amable que la del PP, el PSOE no té intenció d'obrir el debat autonò- 
mic fins que no tingui garantit el fet que aquest es limitarà als actuals 
marcs estatutaris. En global, és previsible una continuitat de la recen- 
tralització perquè així ho marca la dinàmica del nacionalisme espa- 
nyol i la derrota de qualsevol plantejament alternatiu i perquè aquesta 
recentralització és necessària per al procés de reducció de les potes 
socials de l'estat i d'una política econòmica al dictat de la UE. 


Les sucursals del PSOE als Paisos Catalans tenen ben apresa la lliçó 
amarga del maragallisme que dugué a la crisi del PSC. La no refor- 
mabilitat de l'estat quedà acreditada amb el cop de porta a la proposta 
federalitzadora de Maragall. Per això les actuals propostes polítiques 

del PSPV i del PSIB beuen més del model pujolista de reclamar as- 
pectes materials concrets que no pas del model maragallià de voler 
modificar la concepció de sobirania centralitzada inherent al projecte 
nacional espanyol. 


Parallelament, tota la dreta nacionalista espanyola planteja un projec- 
te d'enduriment dels postulats del nacionalisme espanyol i d'estrenyi- 
ment del marc constitucional. Aquests plantejaments durs en matèria 
territorial són instrumentals a l'estratègia del PSOE de no traspassar 
cap límit estatutari en una negociació que de moment no té data. 


Aquesta dinàmica i els resultats electorals han convertit Compromís i 
Més en uns partits totalment subordinats al PSOE en matèria de pac- 
tes. En l'actual situació de recentralització, aquests pactes no perme- 
ten al PSOE arrancar cap concessió significativa i, alhora, no permeten 
negar el suport al PSOE davant l'amenaça de retorn del PP i els seus 
adlàters al govern. L'únic rol que poden jugar Compromís i Més és el 
de garantir que es compleixi el programa del PSOE. 


Així s'apaivaguen les perspectives de canvi a través d'una victòria elec- 
toral que porti Compromís o Més a la presidència autonòmica, i el marc 
de la hipotètica futura negociació esdevé cada vegada més favorable 
als interessos del nacionalisme espanyol. Només cal prendre com a 
exemple la legislació en matèria lingúística o en matèria d'afectació 
als interessos turístics a les diferents autonomies per veure com actua 
aquest procés. 


UN PROCÉS SOBIRANISTA CURTCIRCUITAT 


El plantejament de govern efectius al Principat ha estat un fracàs 
clamorós i evident. Els seus pressupòsits eren els de continuar el fil de 
lluita de l'1 d'octubre tot recuperant els ressorts de poder autonòmic 
també per a aquesta finalitat. A la pràctica s'ha demostrat que l'única 
opció de continuar el fil de lluita de l'1 d'octubre és la d'entrar en 

una resistència oberta contra l'estat. L'estratègia de egovern efectiux 
simplement ha permès reassentar dues estructures de partit al govern 
autonòmic que tenen com a marc d'acció un terreny de joc encara més 
acotat que abans del 155. El govern efectiuy és el govern amb menys 
autonomia de tots els governs autonòmics de Catalunya des de 1931. 


L'estratègia d'ERC i del món postconvergent, malgrat els conflictes 
derivats de la lluita per l'hegemonia, apunten en la mateixa direcció: 
conservar les posicions institucionals per a aprofitar una possible 
oportunitat de negociació amb l'estat que es pugui plantejar a mitjà 
termini. Eixamplar la base o restituir el govern legítim, i tots els debats 
adjacents sobre majories, referèndums pactats o implementacions de 
la república, no són estratègies per exercir l'autodeterminació a curt 
termini, sinó per guanyar l'hegemonia política dins el camp sobiranis- 
ta. Cap d'aquestes dues estratègies no donen resposta a les contradic- 
cions que van dur al collapse del procés sobiranista, sinó que pretenen 
construir un relat a la defensiva capaç d'atraure la major part de vot 
sobiranista. 


Aquest abandonament dels objectius polítics que s'ha dit que es defen- 
saven durant els darrers anys no esborrarà la crisi de legitimitat que 
l'estat espanyol ha viscut al Principat, ni molt possiblement restarà su- 
port electoral global als partits del sobiranisme governamental. Com 
més factible sigui una alternativa de govern encapçalada per Ciutadans 
o en què hi participi aquesta formació, més s'activarà el vot defensiu 
cap a ERC o JXCAT. En definitiva, es tracta del mateix mecanisme que 
a escala estatal ha acabat situant el PSOE de nou al poder malgrat la 
seva crisi interna. 


LA REPRESSIÓ I ELS SEUS EFECTES POLÍTICS 


L'estratègia repressiva que l'estat articulà la tardor de 2017 contra 
l'independentisme català ha funcionat. Empresonar una part del go- 
vern autonòmic i els líders d'Omnium Cultural i de l'ANC i forçar l'exili 

d'una altra part d'aquest govern autonòmic i d'una diputada de la CUP 
tenia com a objectiu, a banda de satisfer les ànsies de venjança d'un 
estat humiliat per l'1 d'octubre, atemorir el gruix de la població. 


En les darreres dècades la repressió contra l'independentisme busca- 
va com a objectiu destruir les organitzacions independentistes i allu- 
nyar-les del suport social a través de la criminalització: esón gent pe- 
rillosa i qui s'hi adhereixi pot acabar com ellss. 


La repressió derivada de l'1 d'octubre, a més, sumava directament 
l'amenaça contra tota la població: esi s'atreveixen a empresonar tot un 
govern autonòmic, és que són capaços de qualsevol cosa per mantenir 
la unitat d'Espanya:. 


L'impacte i el relleu polític d'aquests empresonaments no ens pot fer 
oblidar, però, que la repressió té un abast molt més ampli i ha afectat 
de forma directa centenars de càrrecs públics però també centenars 
de represaliats a les vagues generals i jornades de lluita. Una repres- 
sió que normalment és executada pels Mossos d'Esquadra, demos- 
trant així la manca total d'operativitat dels plantejaments del agovern 
efectiu. 


La repressió continua afectant les organitzacions de l'independen- 
tisme revolucionari amb l'objectiu d'afeblir la seva força i aillar-les 
del conjunt de la població. Endavant també hem estat i som objectiu 
d'aquesta repressió, no només amb l'exili de l'Anna Gabriel o amb la 
inhabilitació de la Montse Venturós, sinó també amb desenes de mili- 
tants imputades per desobediència i delictes similars en les diferents 
jornades de lluita dels darrers dos anys. I moltes altres organitzacions 
independentistes estan pagant costos semblants. 


La repressió també té un cost per a l'estat. L'existència de preses polí- 
tiques i exiliades i la gestió de la sentència li suposen un cost negatiu 
que l'independentisme pot rendibilitzar en la mesura en què ho faci 
amb objectius clars. Aquest cost negatiu també ho serà per al govern 
autonòmic en la mesura que la repressió contra l'independentisme de 
base no quedi invisibilitzada. 

ELS NOUS MOVIMENTS EMERGENTS: 
FEMINISME I LLUITA CONTRA EL CANVI CLIMÀTIC 


Aquests darrers anys hem assistit a l'emergència de dos moviments 
socials que marcaran la batalla política de la propera dècada: el fe- 
minisme i l'ecologisme, en la seva forma de lluita contra el canvi cli- 
màtic. Tots dos moviments tenen les seves arrels en posicions polí- 
tiques de ruptura amb el sistema actual, i han aconseguit connectar 
amb amplis sectors socials, especialment de les classes populars. 


El potencial transformador de tots dos moviments, i en especial del 
feminisme, fan d'ells unes armes d'intervenció política estratègiques 
i necessàriament transversals a qualsevol programa polític revolucio- 
nari. 


Aquest potencial d'ambdós moviments també els converteixen en un 
nou espai de batalla entre les posicions rupturistes i les posicions re- 
formadores. 


Els sectors progressistes també estan intentant executar la seva estra- 
tègia de reconducció d'aquests moviments cap a propostes digeribles 
i inofensives per als interessos del sistema. Aquesta reconducció es 
basa en intentar fixar propostes que no suposin afectar els privilegis 
de les classes dominants i intentar situar el focus de lluita exclusi- 
vament en les actituds individuals, defugint d'associar-los a aspectes 
estructurals lligats a la lluita de classes. Alhora, pretenen que aques- 
tes propostes els serveixin de bandera per a iniciar una guerra cultural 
amb els sectors conservadors que retroalimenti totes dues potes del 
bipartidisme. 


La batalla real per a l'avenç de tots dos moviments se situarà molt 
probablement en els propers anys entre una perspectiva d'un pro- 
grama progressista de canvis limitats i la perspectiva d'un programa 
de canvis reals que afectin interessos de les classes dominants. 

UNA ESTRATÈGIA NACIONAL D'UNITAT POPULAR 


La via revolucionària és l'únic camí cap a la consecució dels nostres 
objectius polítics. Com fer una revolució al segle XXI dins un estat oc- 
cidental és un debat que caldrà afrontar sense apriorismes. Ara bé, 
aquests darrers anys ens han mostrat que no hi ha dreceres que per- 
metin saltar-se la pantalla de la revolució. No hi ha resultats elec- 
torals ni xifres de manifestants ordenades que per si soles provoquin 
canvis. L'accés del poble al poder polític requereix d'una acció com- 
binada de formes d'autoorganització i de lluita al marge de la política 
formal representativa. 


UNA ESTRATÈGIA D'UNITAT POPULAR 


L'objectiu de l'Esquerra Independentista no és que apassin cosesx o 
que zes produeixin canvisx, sinó la construcció d'una República femi- 
nista i socialista als Paisos Catalans. 


L'estratègia d'Unitat Popular és la proposta d'agrupar una majoria de 
les classes populars al voltant d'un programa de transformació social i 
autodeterminació per als Paisos Catalans i d'una pràctica política rup- 
turista per aconseguir-ho. Només la classe treballadora i la resta de 
classes populars tenim la capacitat de provocar canvis en profunditat 
contra l'actual sistema. 


L'espai d'Unitat Popular no el concebem com un espai polític més entre 
molts altres actors, sinó un espai amb la vocació d'esdevenir una alter- 


nativa política nacional al conjunt de les forces polítiques. 


Aquesta estratègia no és fruit d'opcions ètiques o estètiques, sinó del 

convenciment que és la més adequada per a dur a terme un procés 
d'alliberament nacional als Paisos Catalans. El fet que l'existència 
d'una base social sobiranista conservadora en la majoria de territoris 
sigui minoritària i que, en canvi, hi hagi una important penetració de la 
ideologia d'estat al si de les classes populars, fan que la via per poder 
construir un bloc històric revolucionari passi per un projecte liderat per 
les classes populars i al servei de les classes populars. Sense aquest 
caràcter material i de classe, la reivindicació independentista està 
condemnada a recloure's en un comunitarisme victimista sense cap 
possibilitat d'èxit. 


UNA ESTRATÈGIA D'ÀMBIT NACIONAL 


El marc nacional de Paisos Catalans és l'únic marc capaç de garantir 
els drets nacionals de les seves habitants. Però a més, estratègica- 
ment, és un marc més favorable per poder tòrcer el poder de l'estat 
que no pas el marc fragmentat de cada territori autonòmic. El pes de- 
mogràfic, econòmic i polític dels Paisos Catalans en la seva globalitat 
permet obrir una crisi a l'estat amb molta més profunditat que la que 
han pogut obrir els diversos projectes de canvi de la darrera dècada. 


El fet que actualment l'escenari sigui extremadament fragmentat no 
justifica abonar vies fragmentades cap a l'autodeterminació, sinó tot el 
contrari. Es tracta de situar en primer terme la tasca de revertir aques- 
ta fragmentació a través d'una estratègia d'àmbit nacional que no sigui 
una simple translació de l'estratègia del Principat cap a tota la nació, 
sinó una estratègia amb aplicacions tàctiques adequades a les diverses 
realitats territorials. 


Així mateix, tenir una estratègia d'àmbit nacional per a l'autodetermi- 
nació posa en dubte tant la viabilitat dels plantejaments interclassis- 
tes del sobiranisme governamental com la creença que a partir de les 
pràctiques autonomistes deslligades de cada territori es podran tren- 
car els límits de sobirania que imposa l'estat. No tenir-la o no practi- 

car-la significa veure'ns arrossegades per aquests dos plantejaments i 
desdibuixar el nostre projecte polític. 


El balanç de construcció nacional en aquesta darrera dècada és, sen- 
se cap mena de dubte ni palliatiu, negatiu. L'Esquerra Independentis- 
ta té, deu anys després, una organització i un discurs polític molt més 
regionalitzats. Malgrat el creixement organitzatiu i de recursos, en deu 
anys no hem aconseguit generar cap estructura de construcció nacio- 
nal exitosa. 


La creença en la viabilitat de l'exercici de l'autodeterminació de for- 
ma imminent al Principat va fer entrar en greu contradicció el projec- 
te de construcció nacional de l'Esquerra Independentista. Malgrat que 
aquest fet ja ha desaparegut, la inèrcia de les pràctiques regionalistes 
continua paralitzant les tasques de construcció nacional. 


És, doncs, imprescindible reprendre les tasques de construcció 
nacional i adequar les estructures organitzatives i les pràctiques 
polítiques a aquest objectiu. 


CONSTRUIR UN PROJECTE POLÍTIC DES DE LA MINORIA I PER LA MAJORIA 


Ara mateix som minoria. La majoria de població que ha connectat en 
els darrers deu anys amb l'anhel de canvi nacional i social, la que es 
mobilitza de forma creixent amb el feminisme, no té el projecte de la 
Unitat Popular com el seu referent polític principal. Som, però, una mi- 
noria present i activa en l'agenda política. I és des d'aquesta posició 
que hem de construir un projecte per a una majoria. 


És un error que l'Esquerra Independentista hagi patit el fet d'haver de 
creure que per ser majoria cal actual com si ja fóssim majoria. És a dir, 
adoptar els discursos i les pràctiques polítiques que avui en dia són 
majoritàries, filtrar la nostra acció política ecom si ja fóssim al governs 
o creure que el creixement d'un projecte polític es gesta essencialment 

en transacció amb altres projectes polítics que pugnen per la mateixa 
representativitat. 


Només podem fer que el nostre projecte polític sigui majoritari si 
connectem amb aspiracions i reivindicacions de les classes populars 
i ho fem des d'una forma i plantejament diferents dels que plantegen 
els actuals projectes polítics hegemònics. 


l aquests plantejaments no han de respondre a la idea de guanyar res- 
pectabilitat sinó a la idea de generar canvis polítics en profunditat. 
Les idees de canvi són per sí mateixes conflictives. Ser majoria sense 
ser eina revolucionària només serveix per a substituir els actuals ges- 
tors polítics per uns de nous. 


Construir un projecte des de la minoria i per a una majoria vol dir 
assumir que es tracta d'un procés dialèctic que transforma alhora la 
consciència política de la població i les formes organitzatives del mo- 
viment. Això també ens obliga a transitar una via alternativa. El model 
individualista d'activista i el menysteniment a les formes d'organització 
i decisió collectives no és cap via al creixement polític com s'ha volgut 
presentar molt sovint, sinó el camí cap a la difuminació. Per contra, 
les pràctiques polítiques que no cerquen el creixement militant estan 
condemnades a la minorització permanent que les porta a la margina- 
litat o a assumir un paper de lobby. La nostra aspiració ha de ser la de 
construir un moviment permeable i amb capacitat de canvi que cultivi 
una cultura organitzativa sòlida. 


DESLEGITIMAR L'ESTAT Í LES AUTONOMIES 


El consens democràtic sobre l'estat de les autonomies s'ha construit 
sobre dos pressupòsits: que l'estat espanyol era un estat plenament 
democràtic i que les autonomies dotaven de drets polítics, socials, eco- 
nòmics i culturals les diferents nacionalitats. 

La crisi de fa una dècada va deixar al descobert que tots dos pressupò- 
sits són falsos, i la repressió desfermada sobretot al voltant d'octubre 
de 2017 ho tornava a certificar. Quan parlem de deslegitimar l'estat i 
les autonomies ens referim a posar el descobert la falsedat sobre la 
qual es basteix el seu consens democràtic. 


En espais molt polititzats aquesta tasca de deslegitimació és molt so- 
vint abandonada perquè són arguments que es pressuposen. Aquest 
abandonament ha estat ocupat en bona part per diferents variants 
del nacionalisme victimista. Recuperar aquesta acció propagandística 
també ha de servir com a estratègia per a disputar-li el terreny al na- 
cionalisme victimista. 


Cal treballar en aquesta tasca a partir de quatre línies: 


e La solidaritat i acció antirepressiva des d'una perspectiva 
àmplia, que no es restringeixi només a les preses polítiques 
i exiliades de novembre de 2017 sinó que abraci els centenars 
de represaliades a tots els nivells per questions polítiques dels 
darrers anys, i que no estigui al dictat de les estratègies del 
sobiranisme governamental. 

e La denúncia dels privilegis de les classes dominants i de la 
manera com l'estat subverteix mecanismes formalment demo- 
cràtics per protegir aquests privilegis. 

e La denúncia del caràcter reaccionari i masclista del naciona- 
lisme espanyol. 

e El buidatge de sobirania imperant en les institucions autonò- 
miques. 


TRES VECTORS DE LLUITA: SOBIRANIES, DRETS I AUTODETERMINACIÓ 


En l'etapa política anterior a 2009 els partits hegemònics donaven res- 
posta a aspiracions diferents a les quals nosaltres volíem respondre. La 
millora del marc constitucional vigent i les aspiracions individualistes 
de sectors socials ascendents en un context de creixement econòmic 

ocupaven els debats dels partits institucionals. En canvi, la impugnació 
de l'estat sorgit de la transició, la lluita contra la precarietat i contra la 
destrucció del territori o la crítica als efectes de la globalització capi- 
talista eren el marc de treball dels moviments polítics antagonistes. 


En el darrer cicle de lluita, però, l'agenda política ha anat convergint. 
Tots els actors polítics i socials estem prenent posicions al voltant dels 
mateixos temes: l'autodeterminació, l'empobriment de les classes po- 
pulars, la gestió i el finançament dels serveis públics, la discriminació 
de les dones, el canvi climàtic... 


Les respostes que al voltant d'aquest tema impugnaven l'actual status 
quo han estat massa poc concretes i sense cap dibuix tàctic clar al dar- 
rera. Això ha generat l'aparença d'amplis acords que han permès als 
sectors més reformistes recuperar i canalitzar moltes reivindicacions, 
fet que ha acabat arrossegant les forces més rupturistes a fer segui- 
disme per por de perdre la connexió amb la majoria social. 


Per tant, el projecte d'Unitat Popular té el repte de sortir d'aquesta 
dinàmica de seguidisme. Per aconseguir-ho és imprescindible que fi- 
xem unes reivindicacions, un programa polític i una tàctica pròpies i 
diferenciades dels projectes avui majoritaris. 


En aquest sentit, identifiquem quatre eixos a treballar per a la clarifi- 
cació de la nostra proposta política: 


e Contra la idea d'aprofundir en la sobirania a partir de la gestió 
autonòmica, la idea de l'autodeterminació com a únic camí cap 
a la sobirania. 


e Contra un plantejament legalista de l'autodeterminació, una 
estratègia rupturista per a exercir-la. 


e Contra el discurs liberal-progressista de drets socials consis- 
tent a posar els pedaços possibles sense tocar cap privilegi, 
l'estratègia de disputar sobirania econòmica i fer retrocedir 
els privilegis dels sectors oligàrquics. 

e Contra la tendència d'anar recloent exclusivament el feminis- 
me en l'àmbit de la modificació de conductes individuals, cal 
plantejar la lluita també en el camp del feminisme de classe i 
de les reivindicacions materials. 


Per transportar aquestes idees a espais de lluita reals, plantegem una 
tàctica en tres vectors diferenciats: sobiranies, drets i autodetermina- 
ció. Uns vectors que situin la disputa del poder en un punt intermedi 
entre la simple reforma legislativa o la postergació de tot canvi a l'es- 
clat revolucionari. l que aquest punt intermedi permeti generar una 
ampliació de la consciència política, desemmascarar el caràcter anti- 
democràtic del poder polític i econòmic, i practicar autoorganització en 
el camí per afrontar un nou escenari de ruptura. 


Sobiranies 


El model anterior de lluita per unes condicions de vida dignes es ba- 
sava en la capacitat de mobilització i dissuasió del moviment obrer o 
veinal que podia acabar generant una acció legislativa o governamen- 
tal que fixés unes millores concretes a través de la legislació i/o dels 
pressupostos. 


En el context actual la capacitat dissuasiva del moviment popular i la 
sobirania dels òrgans representatius de l'estat davant del poder eco- 
nòmic són molt menors. Això provoca que l'impacte d'aquesta estratè- 
gia sigui molt menor. I que, a més, en una situació com la dels Paisos 
Catalans, amb uns poders municipals i autonòmics diferents del poder 
estatal, pugui generar un cert blanqueig de les polítiques socials anti- 
obreres, traslladant la responsabilitat a instàncies superiors. 


És necessari, doncs, generalitzar i aprofundir en un model de lluita que 
combini, des de l'acció institucional i popular, la construcció de dics de 
contenció contra l'ofensiva capitalista i alternatives per a les classes 
populars. 


En aquest sentit, cal també apuntar un canvi qualitatiu esdevingut amb 

la normalització dels efectes de la crisi capitalista. El fort impacte dels 
moviments reivindicatius a l'inici de la crisi (habitatge, estafa bancària, 
sanitat) va tenir lloc perquè es trencà la línia divisòria que la ideologia 
conservadora havia introduit al si de les classes populars entre sectors 
precaritzats i sectors estabilitzats. El conjunt de les classes populars 
sentien el risc d'aquelles injustícies en les seves pròpies vides i l'em- 
patia cap a qui les patia. 


Malgrat que el pòsit d'aquesta solidaritat continui ben viu i sigui un dels 
dics de contenció a l'ofensiva de la dreta espanyolista, cal constatar 
que hi ha un intent d'esquerdar aquesta solidaritat. 


Per tant, creiem que les lluites que cal prioritzar haurien de ser aque- 
lles que continguin el potencial de relligar altra volta la solidaritat del 
conjunt de classes populars. En aquest sentit, cal valorar el potencial 
de les reivindicacions que contraposen un sentit comú amb interessos 
econòmics inconfessables. La càrrega rupturista de reivindicacions 
aparentment reformistes és un element a tenir molt en compte. 


Drets 


Davant del fenomen de retrocés i buidatge de contingut dels drets ci- 
vils, polítics i socials, la nostra acció política no es pot circumscriure 
només en el camp de la denúncia, tot i que aquest és essencial per a la 
tasca de deslegitimació de l'estat. 


Tornar a posar en valor drets devaluats i construir consensos popu- 
lars al voltant de nous drets permet dibuixar una bona part del pro- 
grama polític de futur. Aquesta fixació de drets no ha de ser un sim- 
ple exercici teòric per a una futura aplicació, sinó també una pràctica 
present que faci entrar en contradicció l'essència antidemocràtica de 
l'estat amb la seva façana democratitzadora. Aquesta podria ser una 
pràctica que es podria basar en l'autotutela de drets a través de l'or- 
ganització popular, la fixació explícita o implícita de drets a través de 
les institucions, i l'exercici de desobediència civil. 

Autodeterminació 


L'experiència del procés sobiranista al Principat ens assenyala l'en- 
cert històric de l'Esquerra Independentista de situar l'autodetermi- 
nació com a motor de canvi polític. El seu potencial rupturista ha con- 
duit, malgrat les intencions contràries dels dirigents polítics, a l'únic 
desbordament massiu del marc legal en tot el cicle de lluita. 


L'autodeterminació no només és l'única via per garantir els drets naci- 
onals dels Paisos Catalans, sinó també l'únic instrument per fixar les 
sobiranies i els drets que dignifiquen les vides de les classes populars 
en un nou marc polític. 


Exercir l'autodeterminació és fer una revolució política de veritat. Les 
revolucions polítiques no es fan amb votacions al parlament ni negoci- 
ant mecanismes d'arbitratge amb l'estat, en tot cas, aquests fets són 
una de les moltes consequències d'una revolució política. Per a una 
revolució política és necessaària una mobilització massiva i sostingu- 
da, una pràctica de resistència al poder i el fet que les organitzacions 
del moviment de resistència preguin un caràcter institucional per 
substituir les antigues institucions. 


CONSTRUIR UN PROGRAMA D'UNITAT POPULAR 


Una de les principals mancances del passat cicle polític és que no 
es va construir cap programa polític de canvi. Ni des de les posicions 
més rupturistes, ni des de les posicions més moderades. Es pot argúir 
que aquesta ambigúitat al voltant de la idea de canvi és molt útil a curt 
termini a l'hora d'agregar sectors molt diversos i amplis, però a mitjà 
termini és letal per a la consecució d'objectius polítics rupturistes que 
vagin més enllà de la substitució de l'actual classe dirigent per una de 
nova. 


Tant l'experiència de l'anterior cicle polític com les lluites i mobilit- 

zacions de la nova etapa haurien d'anar cristallitzant en un programa 
polític d'Unitat Popular, en un conjunt de reivindicacions en clau d'au- 
todeterminació, canvi social, feminisme i ecologisme que es puguin fer 
seves els sectors més conscienciats de les classes populars, és a dir, 
una proposta construida dialècticament des de les organitzacions polí- 
tiques i els moviments populars. 


QUINES SÓN LES FUNCIONS D'AQUEST PROGRAMA D'UNITAT POPULAR2 


e Visualitzar l'horitzó buscat. Omplir de contingut l'horitzó de 
l'exercici del dret d'autodeterminació i la construcció d'una Re- 
pública feminista i socialista als Paisos Catalans. 


e Permetre el creixement del projecte d'Unitat Popular. Si la 
força militant s'expandeix sobretot en la pràctica a les lluites, el 
suport popular s'agrega sobretot per una identificació positiva 
amb els objectius polítics. 


e Clarificar les diferències tàctiques i estratègiques amb els ac- 
tuals projectes majoritaris que sota la bandera del canvi el que 
proposen són bàsicament reformes al sistema actual. 


e Ajudar a superar els encotillaments de la tendència a l'iden- 
titarisme polític, situant com a element principal un programa 
reivindicatiu i no pas una identitat política prèviament existent. 


e —dComprometre amb el programa tant el moviment popular com 
les seves expressions institucionals, essent una eina que per- 
met el control de les dinàmiques institucionals no només a tra- 
vés de mecanismes estrictament burocràtics. 

Tot plantejament estratègic ha de respondre a tasques a realitzar des 
de ja, però també a objectius que ara mateix no figuren en el curt ter- 
mini però que serveixen per enfocar correctament el treball més im- 
mediat. La construcció de la Unitat Popular no provocarà la ruptura 
amb l'estat per si sola. Cal situar els elements necessaris per aques- 
ta ruptura per tal de saber perquè s'està construint Unitat Popular 
des d'ara mateix. 


ORGANITZAR LA RESISTÈNCIA 


Tot moviment d'alliberament nacional, a mesura que avança en els 
seus objectius, força l'estat a adoptar obertament el seu paper d'ocu- 
pant, liquidant la màscara de consens democràtic que fins aleshores 
l'havia legitimat. En contrapartida, el moviment d'alliberament nacio- 
nal es veu empès a adoptar una forma de poder alternatiu que li vagi 
disputant la legitimitat a aquest estat. 


En els contextos d'independència per dissolució de l'estat, com els de 
lugoslàvia o la URSS, va ser vàlid el mecanisme de transformar les 
repúbliques federades en repúbliques independents. En contextos en 
què la independència es guanya contra un estat en crisi però resilient, 
com a Irlanda o Algèria, aquesta s'ha aconseguit sacrificant les institu- 
cions autonòmiques prèviament existents. 


En el cas dels Paisos Catalans el primer intent d'autodeterminació 
parcial s'ha produit contra un estat en crisi però resilient, i tanmateix 
s'ha volgut transitar per la via de conservar com a bé suprem les ins- 
titucions autonòmiques i convertir-les en una república a partir d'un 
trànsit legal, com si estiguéssim davant d'un estat en liquidació. En el 
context d'aplicació del 155 i exili i empresonament dels dirigents au- 
tonòmics, l'independentisme tenia la possibilitat d'optar per passar a 
una etapa de resistència i disputar-li la legitimitat a l'estat des de la 
construcció d'un contrapoder. Però l'opció escollida pel sobiranisme 
governamental va ser la de preservar l'autonomia tot i saber que això 

significava curtcircuitar el procés d'autodeterminació. 


Aquest dilema tornarà a aparèixer cada vegada que es plantegi una 
nova ofensiva per a desbordar l'estat. Per a poder fer aquest pas ne- 
cessari amb suficient suport popular, a banda d'avaluar correctament 
la correlació de forces, haurà estat necessari haver fet una tasca pro- 
pagandística prèvia que ho justifiqui, un treball de contrapoder que 
neutralitzi l'acció de les institucions autonòmiques i haver abordat la 
projecció d'institucions alternatives que disputin la legitimitat a les 
de l'Estat. 


LA INSURRECCIÓ DEMOCRÀTICA: UN HORITZÓ DE RUPTURA AMB L'ESTAT 


Dèiem més amunt que l'autodeterminació és el motor del canvi polític 
i que només es pot exercir a través d'una revolució política. L'estat es- 
panyol ja ha deixat clar que no habilitarà cap mecanisme per resoldre 
a través d'un joc democràtic arbitrat la questió de l'autodeterminació 
dels Paisos Catalans. La seva essència ideològica li ho fa indigerible i, 
d'altra banda, les democràcies liberals deixen de ser democràcia quan 
posen en questió la continuitat de pilars fonamentals del sistema. I la 
unitat d'Espanya és el pilar fonamental de l'estat espanyol i la seva de- 
fensa se situa com un bé superior a qualsevol altre ordenament jurídic 
internacional o dret democràtic. 


Per tant, com sempre que una majoria social s'ha mostrat decidida a 
efectuar un canvi polític en profunditat, caldrà que el poble mobilitzat 
habiliti un mecanisme propi en forma d'insurrecció democràtica. 


Les condicions per dur a terme una revolució política serien: una mo- 
bilització massiva i sostinguda, una pràctica de resistència al poder i 
que les organitzacions del moviment de resistència preguin un caràc- 
ter institucional per substituir les antigues institucions. 

La insurrecció democràtica és la culminació d'aquest procés amb les 
úniques eines de què el poble disposa en les nostres circumstàncies 
històriques: l'impacte de la seva mobilització massiva, permanent i 
sostinguda. Aquesta mobilització pot combinar diferents formes: refe- 
rèndum d'autodeterminació, desobediència massiva a les lleis de l'Es- 
tat, vaga general, construcció d'institucions pròpies, etc. 


Només a través d'una mobilització d'aquest tipus es podrà garantir 
l'exercici de l'autodeterminació i poder donar peu a un procés demo- 
cràtic de construcció d'una República per als Paisos Catalans. 

vvvvvv. endavant.org 


